钦定古今图书集成/历象汇编/岁功典/第059卷 > 秋日有怀二首 张野
## 钦定古今图书集成/历象汇编/岁功典/第059卷 > 秋日有怀二首 张野

云散长天见晚霞，江涛千顷漾晴沙。西风门巷飘桐
叶，疏雨园篱落豆花。笛韵已残渔罢钓，砧声初起客
思家。旧交契阔稀相见，闲倚西楼数去鸦。

“寂寂孤邨独掩扉，满阶荒草客来稀。”秋霜未降莲房
老，社日初临燕子归。半壁灯花才照字，一窗凉思又
添衣。“故人千里无书到，多少长天旅雁飞。”